Subject: Korteriühistu üldkoosoleku volikirjade nähtavus äriregistri lehel
From: "Monika Tuvike | Juntson Haldus & Hooldus" <[email-masked]>
To: <[email-masked]>
Date: Thu, 16 Apr 2026 20:22:59 +0300

Tere!

Palume infot kuidas esitada KÜ üldkoosolekute protokolle (väljavõtteid) 
äriregistrile nii, et korteriomanike volikirjad ei jääks avalikult kõigile 
nähtavaks.
Oleme suhelnud andmekaitseinspektsiooniga ja nende seisukoht on, et ühe 
inimese volikiri teisele ei pea olema avalik dokument, kuna võib sisaldada 
tundlikke andmeid.
Küsitav on üldse volikirjade esitamise vajadus registrile, selles osas näib, 
et pole ühtset seisukohta. Oleme suhélnud maakohtuga ja seisukohad pole 
ühesed. Volikirjade olemasolu st osalejate nimekirja õigsuse eest vastutab 
KÜ juhatus. Need on koosoleku originaalprotokollide juures füüsiliselt 
olemas, aga esitades kohtule-registrile avalduse näiteks KÜ põhikirja või KÜ 
juhatuse liikme muudatuseks, esitame selleks protokolli väljavõtte koos 
osalejate nimekirjaga. Kas väljavõtte ja osalejate nimekirja juurde on 
obligatoorne lisada avalikuks vaatamiseks volitused?

PS! Oleme sama infopäringu edastanud andmekaitseinspektsiooni, maakohtule ja 
[email-masked] <mailto:[email-masked]> . Andmekaitseinspektsiooni seisukoht on 
eelpool toodud. Maakohtus oleneb seisukoht kohtuniku abist ja rik.ee-st 
soovitati Teie poole pöörduda.

Lugupidamisega

Monika Tuvike
Juntson Haldus OÜ
Jaama 76-4, Tartu
+372 58 344 899
[email-masked] <mailto:[email-masked]>
www.juntson.ee <http://www.juntson.ee>
  <https://ci3.googleusercontent.com/mail-sig/AIorK4yGP7a51Zvr7QRojVQlchT43AsmDWZSdRRhUmBW4csHUhxs9FKm-QcuTovoSblOIkRu5l3L9lw>